Grupivõidu maha mänginud PSG loots: õnnitlen Benficat, aga enda meeskonda ka (0)
#000000
Pariisi Saint-Germain alistas Meistrite liiga alagrupiturniiri viimases voorus Torino Juventuse, kuid jäi sellest hoolimata grupivõidust ilma, sest Benfica lõi samal ajal Haifa Maccabi puuri palle täis.
#000001
Benfica skooris end hiliste väravatega tänu kuuendale viigilahutajale PSG ees alagrupi võitjaks
#000002
Benfica ja PSG lõpetasid mõlemad 14 punkti peal ning viigilahutajaks osutus alles kuues kriteerium, mis andis portugallastele eelise tänu suuremale võõrsilväravate hulgale. See tähendab, et PSG-d ootab sõelmängude esimeses ringis ees mõni alagrupi võitja, potentsiaalselt näiteks Manchester City või Real Madrid.
#000003
"Esiteks palju õnne Benficale, aga ma pean enda meeskonda ka õnnitlema," ütles PSG peatreener Christophe Galtier kohtumise järel Canal+'le. "Alistasime Juventuse kaks korda ja olime väga õnnelikud kuni 92. minutini. Aga kui sa tahad sellel võistlusel kaugele jõuda, siis tuleb ka suuri võistkondi võita."
#000004
"Eelmisel nädalal juhtisime me 7:2, kui lõpetasime 90. minutil mängimise," kahetses Galtier nüüd eelmise vooru kohtumist Maccabi vastu. "Me lasime alagrupimängudes endale liiga palju standardolukordadest väravaid lüüa, nii ka Haifa vastu. Oleks me ühe värava vähem lasknud, oleks me grupi liidrina lõpetanud."
#000005
Benfica peatreener Roger Schmidt rõhutas Eleven Sportsile seda, millist austust tema mängijad väärt on. "Lõpetasime grupimängud väga kõrgel tasemel ja tahtsime seda täna jälle näidata. Me uskusime, et võiksime lõpetada PSG-st suuremate punktidega, aga me mõlemad võitsime. Mängijad väärivad seda. See on suurepärane saavutus," ütles Schmidt.
#000007
Benfica mängijad kinnitasid kui ühest suust, et esialgu mõtlesid nad vaid võidu peale ning väravate vahe peale hakati mõtlema alles mängu käigus. "Hakkasime tundma, et esikoht on võimalik, ja otsisime veel väravaid. Mida aeg edasi, seda rohkem paistis see haardeulatuses," ütles avavärava löönud ründaja Goncalo Ramos Eleven Sportsile.
#000008
MM2018 parimad palad - uuesti!
#000010